Source: https://www.monitoruldegalati.ro/sport/csm-phoenix-csu-a-castigat-la-constanta-si-ramane-in-carti-pentru-play-off.html
Timestamp: 2019-07-24 03:14:03+00:00

Document:
CSM Phoenix CSU a câştigat la Constanţa şi rămâne în cărţi pentru play-off - Monitorul de Galati - Ziar print si online
CSM Phoenix CSU a câştigat la Constanţa şi rămâne în cărţi pentru play-off Recomandat
Echipa gălăţeană antrenată de Dragan Radovic şi Bogdan Bălănică s-a deplasat în weekend la Constanţa unde a întâlnit pe ABC Athletic, echipă ce a evoluat în prima fază în grupa B, într-o partidă ce a contat pentru cea de-a 4-a etapă din Grupa Galbenă. Aşa cum deja ne-au obişnuit, băieţii de la CSM Phoenix CSU au început slab, dar şi-au revenit, au jucat bine în ciuda sincopei din sfertul trei şi în final au obţinut o victorie care le menţine şansele de calificare pentru play-off-ul 1-8. "Din nou am început slab, cu o oarecare stare de nervozitate în special la jucătorii sârbi, ne-am revenit repede, am controlat sfertul doi, am trecut la conducere pe tabela de marcaj pe fondul evoluţiei foarte bune a americanilor: Miller şi Dorris şi a căpitanului nostru Corpodean şi nu am mai cedat iniţiativa chiar dacă a apărut blocajul din sfertul trei. O victorie foarte importantă care şi după victoria Voluntariului pe terenul Stelei menţine deschisă lupta pentru calificare. Băieţii au primit câteva zile de vacanţă după care vor reveni la antrenamente pentru a pregăti meciul foarte intens de acasă de pe 2 martie cu CSO Voluntari în care va trebui să jucăm la nivel maxim din primul şi până în ultimul minut ca să învingem", ne-a declarat team managerul de la CSM Phoenix CSU Galaţi, Florin Atanasiu. Rezultat final: ABC Athletic Constanţa - CSM Phoenix CSU 62-79 (15-10, 12-29, 22-13, 13-27). Pentru echipa gălăţeană au jucat: Dukic (8 puncte, 2 recuperări, o pasă decisivă, 0 intercepţii), Djordevic (4 p, 3, 2, 2), Voinescu (0 p, 2, 0, 1), Miller (22 p, 6, 3, 1), Perovic (10 p, 9, 0, 1), Corpodean (12 p, 6, 1, 2), Dorris Jr. (20 p, 5, 8, 2), Dzeletovic (3 p, 3, 1, 0), Stan (0 p, 4, 0, 1). Nu au evoluat: Vlad şi Grecu. După patru etape, situaţia din Grupa Galbenă arată astfel: 1. Dinamo Ştiinţa Bucureşti 8 puncte, 2. CSO Voluntari 7 p, 3. Steaua Bucureşti 7 p, 4. CSM Phoenix CSU Galaţi 6 p, 5. CSM Mediaş 4 p, 6. Athletic Constanţa 4 p.
« SC Oţelul, a doua victorie în Spania, Sporting Lieşti, două remize cu buzoienii şi brăilenii
A patra victorie consecutivă pentru CSM Arcada, înfrângere scontată pentru CSU Belor la Bacău »
CSM Phoenix CSU a câştigat la Constanţa şi rămâne în cărţi pentru play-off

References: CSM 
 CSM 
 CSM 
 CSM 
 CSM 
 CSM 
 CSM 

CSM